Diari Oficial de la Generalitat Valenciana


Sumari del DOGV 7024, del 15-05-2013 (2013/4760)

RESOLUCIÓ de 7 de maig de 2013, de la Conselleria d'Educació, Cultura i Esport, per la qual s'aproven les taules de valoració documental que han rebut el dictamen favorable de la Junta Qualificadora de Documents Administratius.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7024

Data del DOGV
:   15-05-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/4760


Data del document
:   07-05-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 7 de maig de 2013, de la Conselleria d'Educació, Cultura i Esport, per la qual s'aproven les taules de valoració documental que han rebut el dictamen favorable de la Junta Qualificadora de Documents Administratius. [2013/4760]  
La Llei 4/1998, d'11 de juny, de la Generalitat, del Patrimoni Cultural Valencià, va crear, per l'article 85, la Junta Qualificadora de Documents Administratius, a la qual correspon l'estudi i el dictamen de les qüestions relatives a la qualificació, utilització, integració en els arxius, l'exclusió d'estos i la inutilitat administrativa dels documents. D'altra banda, en l'article 84.1 de la mateixa llei s'establix que reglamentàriament es determinaran el termini de vigència administrativa i la resta de normes relatives a la circulació, conservació i qualificació dels documents de les distintes administracions de la Comunitat Valenciana, així com la destrucció dels no reservats a la seua conservació permanent.  
  
Posteriorment, la Llei 3/2005, de 15 de juny, de la Generalitat, d'Arxius, va determinar en l'article 11 la composició i les principals funcions de l'esmentada Junta Qualificadora de Documents Administratius.  
  
Finalment, i com a desplegament de la normativa anterior, es va publicar el Decret 189/2005, de 2 de desembre, del Consell de la Generalitat, pel qual es regula la Junta Qualificadora de Documents Administratius i el procediment de valoració, conservació i eliminació del patrimoni documental dels arxius públics. En el mencionat decret s'establix, en l'article 17.1, que les propostes de taules de valoració documental sobre les quals la Junta Qualificadora de Documents Administratius haja emés un informe favorable seran aprovades per mitjà d'una resolució del conseller competent en matèria de cultura.  
En les sessions celebrades els dies 7 de febrer de 2013 i 21 de febrer de 2013, la Junta Qualificadora de Documents Administratius va estudiar les propostes de taules de valoració documental presentades per les corresponents comissions de valoració documental.  
En conseqüència, fent ús de les facultats que em conferix l'article 28.e) de la Llei de 30 de desembre de 1983, de la Generalitat, de Govern Valencià, resolc:  
  
Primer  
Aprovar i fer públiques les taules de valoració documental presentades per les diferents comissions de valoració documental de l'Administració que han obtingut l'informe favorable de la Junta Qualificadora de Documents Administratius en les sessions celebrades els dies 7 de febrer de 2013 i 21 de febrer de 2013:  
- Codi 00559. Expedients d'alta d'instal·lacions d'emmagatzematge de GLP en depòsits fixos.  
- Codi 00812. Registre de vehicles històrics.  
- Codi 00957. Expedients d'alta d'equips a pressió (RAP).   
- Codi 00132. Expedients d'alta d'emmagatzematge / depòsit de productes químics i instruccions tècniques reglamentàries (APQ).  
- Codi 00352. Expedients d'inscripció en el Registre Industrial (denominació històrica de l'actual Registre Integrat Industrial creat l'any 2010).  
- Codi 00935. Expedients de registre d'ascensors (RAE).  
- Codi 00458. Expedients de centres de transformació elèctrica.  
  
- Codi 00309. Reconeixement d'experiència professional en la venda al públic de productes sanitaris ortoprotètics i audioprotètics amb adaptació individualitzada.  
- Codi 00727. Autorització dels establiments de fabricació (a mida) de productes sanitaris.  
- Codi 00654. Informe de fiscalització del Fons de Compensació Interterritorial.  
- Codi 00028. Informe declaració sobre la regularitat de les comptabilitats electorals derivades de les eleccions a les Corts Valencianes.  
  
- Codi 00027. Informe de fiscalització de les cambres de comerç de la Comunitat Valenciana.  
- Codi 00106. Informe de fiscalització de les universitats públiques de la Comunitat Valenciana.  
- Codi 00219. Expedients d'ajudes a centres de discapacitats.  
  
- Codi 00190. Actes de les reunions del Consell d'Adopció de Menors de la Generalitat.  
- Codi 00158. Expedients sancionadors en matèria de comerç.  
  
- Codi 00975. Expedients sancionadors en matèria d'indústria i mines.  
- Codi 00281. Actuacions inspectores en matèria de comerç: iniciades d'ofici o per denúncia.  
- Codi 00193. Expedients d'inscripció en el Registre Integrat Industrial d'empreses instal·ladores, de manteniment i de reparació en matèria de seguretat industrial.  
- Codi 00817. Expedients d'instal·lacions d'aigua amb projecte.  
  
- Codi 00983. Document de qualificació empresarial.  
- Codi 00551. Expedients de climatització (ITE) amb projecte o sense.  
- Codi 00991. Expedients d'instal·lacions d'aigua amb memòria tècnica de disseny.  
- Codi 00534. Expedients sancionadors en matèria de consum (SACON).  
- Codi 00407. Actes negatives d'inspecció en matèria de consum (COIGEN).  
El resum de les taules de valoració documental aprovades figura com a annex a la present resolució.  
  
Segon  
D'acord amb el que preveu l'article 57.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la present resolució tindrà efectes plens als tres mesos de ser publicada en el Diari Oficial de la Comunitat Valenciana, i estarà condicionada, en tot cas, que durant este termini de temps no hi haja constància de la interposició d'algun recurs.  
  
Contra la present resolució, que posa fi a la via administrativa, de conformitat amb el que disposa l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà a aquell en què es publique la present resolució, de conformitat amb el que establixen els articles 10 i 46 de la Llei 29/1998, de 13 de juny, Reguladora de la Jurisdicció Contenciosa Administrativa.  
En tot cas, les institucions i els organismes afectats no podran eliminar la documentació fins que la resolució, en cas de ser impugnada, adquirisca fermesa legal.  
  
València, 7 de maig de 2013.- La consellera d'Educació, Cultura i Esport: María José Catalá Verdet.  
  
  
ANNEX  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
\* \* \* \* \*  
ANEXO  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
